b'\n_START_ARTICLE_\nPirofilit\n_START_SECTION_\nRaba\n_START_PARAGRAPH_\nKompaktni pirofiliti se uporabljajo za svin\xc4\x8dnike in kroja\xc5\xa1ke krede (francoska kreda). Na Kitajskem iz njih izdelujejo majhne slike in razli\xc4\x8dne okraske. Za tak\xc5\xa1ne rezbarije uporabljajo tudi druge mehke minerale, na primer lojevec in pinit. Izdelki iz vseh omenjenih mineralov se tr\xc5\xbeijo kot  agalmatolit in pagodit._NEWLINE_Pirofilit se zlahka obdeluje strojno in je izredno toplotno stabilen, zato se dodaja glini, da se zmanj\xc5\xa1a temperaturno raztezanje izdelka med \xc5\xbeganjem. V kombinaciji z drugimi sestavinami je uporaben tudi drugod, na primer kot insekticid in za proizvodnjo opeke. Na veliko se uporablja tudi v visokotla\xc4\x8dnih eksperimentih, predvsem kot tesnilo in medij za prenos tlaka.'